Source: https://www.riigiteataja.ee/akt/409042015002?leiaKehtiv
Timestamp: 2017-11-21 12:04:00+00:00
Document Index: 3811730

Matched Legal Cases: ['§ 6', '§ 22', '§ 15', '§ 14', '§ 16', '§ 41', '§ 42', '§ 8', '§ 371', '§ 11']

RT IV, 06.04.2016, 74
Vastu võetud 26.03.2015 nr 5
RT IV, 09.04.2015, 2
28.03.2016 RT IV, 06.04.2016, 8 09.04.2016, rakendatakse alates 1.04.2016
Määrus kehtestatakse „Kohaliku omavalitsuse korralduse seaduse“ § 6 lõike 1, § 22 lõike 1 punkti 5 ja lõike 2, "Sotsiaalseadustiku üldosa seaduse" § 15 lõike 2 ,“Sotsiaalhoolekande seaduse” § 14, § 16 lõike 1, § 41 lõike 1, § 42 lõike 1, “Elamuseaduse” § 8 punkti 2 ja § 371 lõike 1 ja Saue Vallavolikogu 26. augusti 2010. aasta määruse nr 16 „Saue vallavara valitsemise kord“ § 11 lõike 2 alusel.
[RT IV, 06.04.2016, 8 - jõust. 09.04.2016, rakendatakse alates 1.04.2016]
Sotsiaaleluruumide kasutusse andmise ja kasutamise kord (edaspidi määrus) reguleerib Saue vallale kuuluvate sotsiaaleluruumide kasutusse andmise ja kasutamise tingimusi ja korda.
(2) Sotsiaaleluruumi üüri piirmääraks ühes kuus on 6 eurot ruutmeetri kohta
(3) Sotsiaaleluruumide nimistusse kuuluvate sotsiaaleluruumide kasutamise täpse hinnakirja (üüri suuruse korteri kohta) kinnitab Saue Vallavalitsus (edaspidi vallavalitsus) oma korraldusega lähtuvalt eluruumi asukohast, seisukorrast ja üürituru hinnatasemest.
1) kõrvalabi vajavad seadusjärgsete hooldajateta vanurid ja vanurite paarid ning puuetega isikud, kelle hooldamine on raskendatud tema kasutada olevas eluruumis;
4) asenduskodust või eestkostelt tagasipöördunu, kes enne asenduskodusse suunamist või eestkoste seadmist elas alaliselt ning omas registrijärgset elukohta Saue vallas ning kellel pole võimalik endisesse eluruumi elama asuda;
(1) Sotsiaaleluruumi taotleja (edaspidi taotleja) esitab vallavalitsusele vormikohase avalduse, millele lisatakse vastavalt vajadusele järgmised dokumendid:
1) Sotsiaalkindlustusameti poolne puude ja selle raskusastme tuvastamise otsus;
2) kinnipidamiskohast vabanemisel vabanemisõiendi koopia;
3) senise eluruumi elamiskõlbmatuks tunnistava dokumendi koopia;
4) andmed senise eluruumi ning sellest ilmajäämise põhjuste kohta;
5) muud dokumendid, mis tõestavad sotsiaaleluruumi saamise õigust.
(2) Vallavalitsusel on õigus vajaduse korral nõuda taotlejalt täiendavaid dokumente ja teostada kodukülastust.
(1) Sotsiaaleluruumi kasutusse andmise otsustab vallavalitsus korraldusega, milles määratakse konkreetse sotsiaaleluruumi kasutusse andmise tingimused, muuhulgas tähtaeg ja üür, lähtudes vallavalitsuse kehtestatud hinnakirjas.
(2) Sotsiaaleluruumi kasutusse andmisest keeldumise otsustab vallavalitsus motiveeritud korraldusega.
(3) Sotsiaaleluruumi võidakse kasutusse mitte anda, kui taotlejal on ülalpidajad vastavalt perekonnaseadusele või ilmnevad muud asjaolud, mis välistavad taotleja kuulumise sotsiaaleluruumi õigustatud subjekti hulka. Sotsiaaleluruumi kasutusse andmisest keeldumine peab olema põhjendatud.
(1) Erakorralise juhtumi puhul (nt eluaseme hävimine) võib isiku ja tema pereliikmed paigutada sotsiaaleluruumi ajutiselt ilma vallavalitsuse korralduseta.
(2) Erakorralise juhtumi puhul otsustab vallavalitsus sotsiaaleluruumi isiku kasutusse andmise või kasutusse andmisest keeldumise hiljemalt kolme nädala jooksul alates isiku erakorralisest sotsiaaleluruumi paigutamisest.
Kui sotsiaaleluruum on asustamata ning puudub määruse §-s 3 nimetatud õigustatud subjekt, kes taotleks sotsiaaleluruumi enda kasutusse, siis võib vallavalitsus oma korraldusega anda sotsiaaleluruumi kasutusse tähtajaga kuni üheks aastaks vallavalitsuse või vallavalitsuse hallatava asutuse töötajale või kolmandale isikule mõjuval põhjusel.
(1) Sotsiaaleluruumi kasutusse andmiseks sõlmib vallavalitsus sotsiaaleluruumi üürilepingu. Üürnikuga koos saavad õiguse sotsiaaleluruumi kasutada ka tema perekonnaliikmed.
(4) Üürileping tuleb sõlmida 14 kalendripäeva jooksul vallavalitsuse korralduse teatavakstegemisest. Nimetatud tähtaja jooksul üürilepingu sõlmimata jätmisel on vallavalitsusel õigus tunnistada vastav korraldus kehtetuks.
(1) Sotsiaaleluruumi üürilepingu pikendamiseks esitab taotleja vallavalitsusele vähemalt kaks kuud enne üürilepingu tähtaja lõppemist põhjendatud avalduse.
(3) Vallavalitsus otsustab üürilepingu pikendamise §-s 5 sätestatud korras lähtudes:
(4) Sotsiaaleluruumi üürilepingute sõlmimist, täitmist ja tähtaegadest kinnipidamist kontrollib vallavalitsus.
(2) Määruse jõustumise hetkel kehtivad üürilepingud vaadatakse üle hiljemalt 31. detsember 2015.
(3) Määrus jõustub 01. juunil 2015.